# Appi Claudi Pulcre II

### De Viquipèdia

Appi Claudi Pulcre II (Appius Claudius APP. F. P. N. Pulcher) fou fill d' Appi Claudi Pulcre I (Appius Claudius P. F. APP. N. Pulcher).

El 197 aC i fins el 195 aC fou tribú militar i va servir sota Tit Quint Flaminí a Grècia en la guerra contra Filip V de Macedònia.

El 191 aC era altra cop a Grècia servint sota Marc Bebi contra Antíoc III el gran, i més tard sota el cònsol Marc Acili Glabrió contra els etolis. El 187 aC fou pretor i li va correspondre la regió de Tàrent com a província.

El 185 aC fou cònsol i va derrotar parcialment als ingauns lígurs. Va interferir als comicis per afavorir l'elecció del seu germà Publi al consolat. Va dirigir una ambaixada al rei Filip V de Macedònia el 184 aC, quan es sospitava que aquest rei preparava una nova guerra, i el 176 aC fou enviat com ambaixador a la Lliga Etòlia on es va oposar a la influencia de Perseu de Macedònia.

Obtingut de "http://ca.wikipedia.org../../../a/p/p/Appi_Claudi_Pulcre_II_aeae.html"

Categoria: Cònsols romans

##### Views

- Article
- Discussió
- Revisió actual

##### Cerca